Након окупације Краљевине Југославије, 1941. године активно је радио на припремању оружаног устанка у свом крају. Када је избио Тринаестојулски устанак био је међу првим устаницима у Црногорском приморју. Учествовао је и у једној од првих већих устаничких акција, када је 18. јула 1941. године на путу Будва—Цетиње, код села Брајића нападнута и уништена италијанска моторизована колона, а преко 230 италијанских војника избачено из строја.